Държавен вестник, бр. 53, 2014 г., стр. 7

БРОЙ  53	
Д Ъ Р Ж А В Е Н  В Е С Т Н И К 	
СТР.  7  
Чл. 34. (1) При осъществяване на своите 
правомощия министърът на вътрешните ра-
боти се подпомага от заместник-министри и 
главен секретар на МВР. 
(2) При отсъствие министърът на вътреш-
ните работи се замества от определен от него 
с писмена заповед заместник-министър.
(3) При изпълнение на функциите си ми-
нистърът на вътрешните работи се подпомага 
от политически кабинет.
Чл. 35. (1) Министърът на вътрешните 
работи делегира със заповед правомощия 
на своите заместници и определя техните 
функции.
(2) При изпълнение на правомощията си 
заместник-министрите издават заповеди.
Чл. 36. (1) Главният секретар на МВР е 
висшата професионална длъжност в минис-
терството. 
(2) Главният секретар:
1. ръководи пряко планирането, органи-
зирането и контрола на основните дейности 
на МВР; 
2. организира взаимодействието между 
отделните структури на МВР при извършване 
на основните дейности;
3. организира взаимодействието на МВР 
с други държавни органи и организации при 
изпълнението на основните дейности; 
4. издава заповеди във връзка с изпълне-
нието на правомощията си.
(3) Главният секретар на МВР е пряко под-
чинен на министъра на вътрешните работи и 
се отчита за дейността си пред него.
(4) Главният секретар на МВР се назнача-
ва от Министерския съвет по предложение 
на министъра на вътрешните работи за срок 
5 години. 
(5) При осъществяване на своите право-
мощия главният секретар на МВР може да се 
подпомага от заместник, който се назначава 
от министъра на вътрешните работи.
(6) За главен секретар и заместник главен 
секретар на МВР могат да бъдат назначавани 
лица, които отговарят на изискванията за 
постъпване на държавна служба в МВР и 
притежават не по-малко от 7-годишен профе-
сионален стаж в службите за сигурност или 
в службите за обществен ред, от които поне 
една трета на ръководна длъжност. 
(7) Правомощията на главния секретар се 
прекратяват предсрочно: 
1. по негово искане; 
2. при навършване на 60-годишна възраст; 
3. при фактическа невъзможност да изпъл-
нява задълженията си за повече от 6 месеца; 
4. при несъвместимост с изискванията на 
ал. 6; 
5. при влизане в сила на акт, с който е 
установен конфликт на интереси по Закона за 
предотвратяване и установяване на конфликт 
на интереси;
6. при смърт. 
(8) В случаите по ал. 7 правомощията на 
главния секретар се прекратяват с решение 
на Министерския съвет по предложение на 
министъра на вътрешните работи. 
(9) При смърт или предсрочно прекратя-
ване правомощията на главния секретар на 
МВР Министерският съвет по предложение 
на министъра на вътрешните работи определя 
нов главен секретар, който довършва мандата. 
(10) До определянето на нов главен секре-
тар неговите правомощия се изпълняват от 
заместник главния секретар.
Чл. 37. (1) Основни структури на МВР са: 
1. главните дирекции;
2. областните дирекции;
3. дирекциите;
4. административните дирекции.
(2) Структури на МВР са и Специализи-
раният отряд за борба с тероризма (СОБТ), 
Академията на МВР (АМВР) и научноизсле-
дователските и научно-приложните институти.
(3) Устройството и дейността на структу-
рите на МВР се уреждат с правилник, приет 
от Министерския съвет по предложение на 
министъра на вътрешните работи.
(4) С правилника по ал. 3 могат да се съз-
дават и други структури и звена.
(5) Главните дирекции, областните ди-
рекции, дирекция „Международни проекти“, 
дирекция „Управление на собствеността и 
социални дейности“, АМВР и Медицинският 
институт са юридически лица.
Чл. 38. Главните дирекции на МВР са: 
1. Главна дирекция „Криминална полиция“;
2. Главна дирекция „Охранителна полиция“;
3. Главна дирекция „Гранична полиция“;
4. Главна дирекция „Пожарна безопасност 
и защита на населението“.
Чл. 39. (1) Главна дирекция „Криминална 
полиция“ (ГДКП) е национална специализира-
на структура за осъществяване на дейностите 
по чл. 6, ал. 1, т. 1 – 3, 5 – 7.
(2) Главна дирекция „Охранителна поли-
ция“ (ГДОП) е национална специализирана 
структура за осъществяване на дейностите по 
чл. 6, ал. 1, т. 2, 5 – 7 и участва в осъщест-
вяването на дейността по чл. 6, ал. 1, т. 3.
(3) Главна дирекция „Гранична полиция“ 
(ГДГП) е национална специализирана струк-
тура за осъществяване на дейностите по 
чл. 6, ал. 1, т. 1 – 3, 5 – 7 в граничната зона, 
в зоните на граничните контролно-пропуска-
телни пунктове, международните летища и 
пристанища, във вътрешните морски води, 
териториалното море, прилежащата зона, кон-
тиненталния шелф, българската част на река 
Дунав и другите гранични реки и водоеми, и 
на територията на цялата страна съобразно 
компетентността є, определена с правилника 
по чл. 37, ал. 3.
(4) Министерският съвет определя: